title: Vincent Van Gogh
text: Bak 1869 Van Gogh ba san-tevda vanpir lojotaf papleketik ke Goupil & Cie yambatretca koe Den Haag, i ke nazbeay ke milyoltafu walvedeyafu sistu dem aveg koe Paris koe Franca. Van Gogh va avusa stinuca malsaveyer : koe Den Haag voxis nazbeay ke Paris ik London kobayar. Theo nastolafe berikye bak 1872 va Goupil tretca koe Bruxelles dere denfiyir. Toza ke klepa ke Vincent tiyir abdiplekusa voxen in arti abica tanda gan kobara dene ginsa adre zo argeyer. Va alka adre dulapeyer voxnume krupteyer da dolera va trutca sedmeon melistafa tiyir teca vollorbaca. Bak 1876 zo taruleyer.